<classify> KAMPALA, UGANDA KUNDI la muziki kutoka nchini Kenya, Sauti Sol, wanazidi kujitengenezea jina baada ya juzi kufanikiwa kuchukua tuzo ya kundi bora la wasanii watanashati Afrika Mashariki. Tuzo hizo zilitolewa Kampala, nchini Uganda, kwenye ukumbi wa Abryanz Style, ambapo tuzo hizo zilipambwa na wasanii mbalimbali kufanya shoo. Kundi hilo kwa sasa limekuwa na jina kubwa mara baada ya kuanza kutajwa kwenye tuzo za MTV EMA mwaka 2014, MTV MAMAs na BET, hivyo tuzo hiyo ambayo wameipata juzi inawaonesha kwamba wao ni bora. Tunaweza kusema tunamaliza mwaka vizuri kwa kuchukua tuzo mbalimbali, lakini hii yote inatokana na kujituma kwetu na kushirikiana vizuri na wadau mbalimbali, kwa pamoja tunasema asante, waliandika kupitia akaunti yao yaInstagram.  <topic>: BURUDANI 